[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Venivast koosolekust sa\u0308a\u0308stab tulevikus ko\u0303neto\u0308o\u0308tlus"}, {"text_idx": "#000006", "text": "Aluma\u0308e so\u0303nul ra\u0308a\u0308gitakse mistahes koosolekul olulise ko\u0303rval palju ebaolulist, ho\u0303igutakse la\u0308bisegi ja tihtilugu ka\u0308ib jutt mitmes keeles. Autor/allikas: 1Day Review/Flickr (CC BY 2.0)"}, {"text_idx": "#000007", "text": "Kui minevikus tagas keele elujo\u0303u vo\u0303imalus tru\u0308kiso\u0303na levitada, siis ta\u0308napa\u0308eval vajab keel ka tehnoloogilist tuge. Tallinna Tehnikau\u0308likooli teadlased arendavadki eesti keelele nii ko\u0303netuvastust, automaatset sisukokkuvo\u0303tjat kui ka na\u0308iteks ko\u0303nelejatuvastust."}, {"text_idx": "#000008", "text": "\"Eesti keel on ko\u0303neto\u0308o\u0308tluse vaatepunktist ta\u0308iesti keskmine keel. Hiljuti tuli u\u0308ks uuring va\u0308lja, mis uuris muu hulgas ko\u0303netuvastusvigade arvu eri keeltes. Sealt selgus, et ta ei ole va\u0308ga keeruline ega ka va\u0308ga lihtne,\" u\u0308tleb Tallinna Tehnikau\u0308likooli kaasprofessor Tanel Aluma\u0308e."}, {"text_idx": "#000009", "text": "\"Eesti keel on ko\u0303neto\u0308o\u0308tluse vaatepunktist ta\u0308iesti keskmine keel.\""}, {"text_idx": "#000010", "text": "Koos kolleegidega to\u0308o\u0308tab Aluma\u0308e va\u0308lja erinevaid eesti keelele mo\u0303eldud tehnoloogilisi lahendusi. Nii on neil olemas juba suulise eesti keele ko\u0303netuvastus ja arendamisel programm, mis teeks tuvastatud ko\u0303ne po\u0303hjal vestlustest lu\u0308hikokkuvo\u0303tteid. Samuti ka\u0308ib to\u0308o\u0308 tuntud ko\u0303nelejate ja erinevate keelte tuvastusega ning tarkvaraga, mis suudaks inimese ku\u0308simusele vastuse anda mitme allika po\u0303hjal."}, {"text_idx": "#000011", "text": "Tunnise koosoleku viis tuumakat minutit"}, {"text_idx": "#000012", "text": "\"Kokkuvo\u0303tete genereerimise su\u0308steemi juures ma toon alati na\u0308ite, et mina olen siis rahul, kui selle abil saab teha korteriu\u0308histu koosolekust protokolli,\" u\u0308tleb Tanel Aluma\u0308e. Ta ta\u0308psustab, et mistahes koosolekul ra\u0308a\u0308gitakse olulise ko\u0303rval palju ebaolulist, ho\u0303igutakse la\u0308bisegi ja tihtilugu ka\u0308ib jutt mitmes keeles."}, {"text_idx": "#000013", "text": "\"Nendest koosolekutest on a\u0308a\u0308rmiselt tu\u0308u\u0308tu protokolle kirjutada, aga keegi vaene assistent peab seda tegema. Teiseks on neid pa\u0308rast ka a\u0308a\u0308rmiselt tu\u0308u\u0308tu lugeda,\" osutab Aluma\u0308e. Tema to\u0308o\u0308ru\u0308hma u\u0308ks eesma\u0308rk ongi va\u0308lja arendada tarkvara, mis vo\u0303taks inimestevahelise vestluse viis korda lu\u0308hemalt ja sisutihedalt kokku. Ideaalis oleks seda kokkuvo\u0303tet ka lihtne lugeda."}, {"text_idx": "#000014", "text": "\"Mina olen siis rahul, kui selle abil saab teha korteriu\u0308histu koosolekust protokolli.\""}, {"text_idx": "#000015", "text": "Praegu on Aluma\u0308e so\u0303nul murekoht, kust saada masino\u0303ppel po\u0303hinevale programmile treeningandmeid. \"Programmil on o\u0303ppimiseks vaja selliseid andmepaare, kus on olemas algdokument ja sellest inimannotaatori tehtud kokkuvo\u0303te,\" seletab ta. Kuna vabalt ka\u0308tte saadavaid koosolekulindistusi vo\u0303i eravestlusi vo\u0303tta pole, o\u0303petab to\u0308o\u0308ru\u0308hm programmi praegu eeska\u0308tt Eesti Rahvusringha\u0308a\u0308lingu vestlussaadete transkriptsioonide ja kokkuvo\u0303tete po\u0303hjal."}, {"text_idx": "#000016", "text": "Vo\u0303imalus tele- vo\u0303i raadiosaateid kokku vo\u0303tta olekski Aluma\u0308e so\u0303nul veel u\u0308ks programmi rakendusi. Kokkuvo\u0303ttes sa\u0308iliks algse vestluse struktuur, kus so\u0303na saavad nii ku\u0308laline kui ka saatejuht. \"Kui inimesel ja\u0308i eile saade vaatamata, aga ta tahab teada, mis seal juhtus, siis ta saab selle u\u0308he minutiga a\u0308ra tarbida. Midagi la\u0308heb muidugi kaduma, aga mo\u0303ned mo\u0303tted saab ikkagi ka\u0308tte,\" to\u0303deb ta."}, {"text_idx": "#000017", "text": "Teine Tanel Aluma\u0308e ja kolleegide arendatud keeletehnoloogiline lahendus on eesti keele ko\u0303netuvastus. See saab kaasprofessori so\u0303nul kvaliteetselt salvestatud ja korraliku ha\u0308a\u0308ldusega ko\u0303nest juba va\u0308ga ha\u0308sti aru. \"Eetrist tulnud uudised nagu \"Aktuaalne kaamera\" vo\u0303i \"Pa\u0308evakaja\" on ko\u0303netuvastuse jaoks ko\u0303ige lihtsam materjal u\u0308ldse,\" ma\u0308rgib ta. Nagu kokkuvo\u0303tteprogrammi, treeniti ka ko\u0303netuvastust paljuski just vestlussaadetega."}, {"text_idx": "#000018", "text": "\"Eetrist tulnud uudised nagu \"Aktuaalne kaamera\" vo\u0303i \"Pa\u0308evakaja\" on ko\u0303netuvastuse jaoks ko\u0303ige lihtsam materjal u\u0308ldse.\""}, {"text_idx": "#000019", "text": "Praegu ja\u0308a\u0308b ko\u0303netuvastus veel ha\u0308tta na\u0308iteks vo\u0303o\u0303rnimedega vo\u0303i mo\u0303nes muus keeles tsitaatso\u0303nadega. Tuvastust raskendavad ka kehv helikvaliteet ja va\u0308ga spontaanne suuline ko\u0303ne. \"Kui on koosolek, mis on salvestatud u\u0308he telefoniga suure laua keskel, ja laua u\u0308mber on viis inimest, kes mo\u0303misevad vo\u0303i kohati ra\u0308a\u0308givad u\u0308ksteise peale, siis sellised asjad on keerulised. Seal tuleb ko\u0303vasti vigu, eriti kui ra\u0308a\u0308gitakse samal ajal,\" seletab Aluma\u0308e."}, {"text_idx": "#000020", "text": "Ko\u0303netuvastusse u\u0308les laetud materjale to\u0308o\u0308ru\u0308hm tema so\u0303nul u\u0308ldiselt ei kasuta. Samas on neil olemas va\u0308ike testvalim, millega ko\u0303netuvastuse vigu leida ja mo\u0303o\u0303ta. \"Seal on ku\u0308mmekond juhuslikult valitud u\u0308leslaetud faili, mis meil on ka\u0308sitsi a\u0308ra transkribeeritud ning mille po\u0303hjal me mo\u0303o\u0303dame kogu aeg oma su\u0308steemi kvaliteeti, et aru saada, kas liigume o\u0303iges suunas,\" po\u0303hjendab ta."}, {"text_idx": "#000021", "text": "Ko\u0303netuvastuse ja kokkuvo\u0303tteprogrammi ko\u0303rval on Tanel Aluma\u0308e to\u0308o\u0308ru\u0308hmal to\u0308o\u0308s teisigi lahendusi. Na\u0308iteks o\u0303petasid nad juba umbes viie aasta eest va\u0308lja mudeli, mis tunneks a\u0308ra hoopis ko\u0303neleja. \"Meie ko\u0303netuvastuse tehnoloogia u\u0308ritab tuvastada va\u0308ga paljude avaliku elu tegelaste isikut u\u0308ksnes ha\u0308a\u0308le po\u0303hjal,\" kirjeldab Aluma\u0308e."}, {"text_idx": "#000022", "text": "Lisaks on to\u0308o\u0308ru\u0308hma u\u0308ks eesma\u0308rk teha automaatselt kindlaks, millist keelt parasjagu ko\u0303neldakse. Kaasprofessori so\u0303nul on see vajalik, sest vahel juhtub, et pika eestikeelse jutu sees ra\u0308a\u0308gib keegi ka mo\u0303ne lo\u0303igu na\u0308iteks inglise vo\u0303i vene keeles. \"Seda ei hakata tuvastama eesti keele tuvastuse mudeliga, sest siis tuleb masinast va\u0308lja jama. Peaksime lihtsalt selle lo\u0303igu vahele ja\u0308tma,\" po\u0303hjendab ta vajadust eraldi mudeli ja\u0308rele."}, {"text_idx": "#000023", "text": "\"Kui keelel pole ta\u0308napa\u0308eval sellist keeletehnoloogilist tuge, siis on karta, et ta lihtsalt ha\u0308a\u0308bub.\""}, {"text_idx": "#000024", "text": "Ko\u0303neldava keele kindlaks tegemise mudelil on Aluma\u0308e so\u0303nul praegu aga omaette komistuskivi: ko\u0303neleja aktsent. Teisiso\u0303nu, kui eestlane ko\u0303neleb eesti keelt, saab masin sellest 99-protsendilise ta\u0308psusega aru. \"Kui mina nu\u0308u\u0308d ra\u0308a\u0308gin saksa keelt, mida ma oskan suhteliselt ha\u0308sti, siis ta pigem u\u0308tleb, et see on eesti keel vo\u0303i u\u0308ldse baski keel ehk tekib ta\u0308ielik segadus,\"selgitab kaasprofessor. Siin oleks tema so\u0303nul abi sellest, kui masin ei ma\u0308a\u0308raks keelt mo\u0303ne u\u0308ksiku inimese suust ko\u0303lanud ha\u0308a\u0308liku po\u0303hjal, vaid otsiks tekstist kindlasse keelde kuuluvaid so\u0303nu."}, {"text_idx": "#000025", "text": "Ko\u0303netuvastuse parandamise ko\u0303rval tahaks Aluma\u0308e jo\u0303uda lahenduseni, mis teeks ku\u0308simusele orienteeritud kokkuvo\u0303tte mitmest dokumendist. \"Mind huvitab na\u0308iteks, millal vo\u0303ib politseiauto parkida ko\u0303nniteel. Kui ma selle ku\u0308simuse Google'isse kirjutan, saan vastuseks mitu erinevat artiklit ja seadust,\" toob ta na\u0308ite. Ideaalis vo\u0303iks tulevikulahendus ko\u0303ik need seadused la\u0308bi vaadata ja koostada nende erinevate lo\u0303ikude po\u0303hjal konkreetsele ku\u0308simusele lu\u0308hikese vastuse."}, {"text_idx": "#000026", "text": "Ko\u0303ik need lahendused on Aluma\u0308e so\u0303nul eesti keele tulevikule mo\u0303eldes samavo\u0303rd eluta\u0308htsad, nagu sajandite eest olid kirjakeel ja tru\u0308kipress. \"Kui keelel pole ta\u0308napa\u0308eval sellist keeletehnoloogilist tuge, siis on karta, et ta lihtsalt ha\u0308a\u0308bub. Me harjumegi kasutama inglise keelt vo\u0303i muid keeli. Alguses teeme seda arvutiga, aga pa\u0308rast ka u\u0308ksteisega,\" so\u0303nab ta."}, {"text_idx": "#000028", "text": "Keeletehnoloog: eestikeelse tehispettuse vo\u0303imalus pu\u0308sib esialgu va\u0308ike"}, {"text_idx": "#000029", "text": "Ko\u0303nesu\u0308ntees aitab eesti keele igavikku raiuda"}, {"text_idx": "#000030", "text": "Eestlased vo\u0303ivad ko\u0303netehnoloogia arenedes anduda inglise keelele"}, {"text_idx": "#000031", "text": "Valmis esimene eesti-la\u0308ti kirjalike tekstide masinto\u0303lkija"}, {"text_idx": "#000039", "text": "Eesti fu\u0308u\u0308sikud ja\u0308a\u0308vad uue murdelise u\u0308lijuhi suhtes a\u0308raootavale seisukohale"}, {"text_idx": "#000041", "text": "Video: tudengid esitlesid uut Eesti kuupsatelliiti"}, {"text_idx": "#000044", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000045", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000047", "text": "Video: seminar Eesti teaduseetika hetkeseisust ja tulevikust"}, {"text_idx": "#000051", "text": "Professor o\u0303ngitsemas: 5 nippi oma andmete kaitsmiseks"}, {"text_idx": "#000052", "text": "Elroni rongirataste mo\u0303istatus: mis neid siis tegelikult kulutab?"}, {"text_idx": "#000054", "text": "Tehnofilosoof: tehnika areng paljastab inimlikkuse otsimise mo\u0303ttetuse"}, {"text_idx": "#000056", "text": "Galerii: mida teha Eesti metallidega?"}, {"text_idx": "#000057", "text": "Mis ma\u0308ngu me ma\u0308ngime? Turingi test arvutitele ja inimestele."}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]